zoe vre alsmen dat sculdich is ten behoirlijcken tijde
te houden en met afteelen en strunckbijlen hier voir
tijts gehouwen geweest heeft de vdroechde willeghen
en ooft boeme sullen hen oick hunen tijt uutvolgen Mair
dies sullen zij voe elcke willighe oft ooftboeme twee
ande setten is vorwde dat anthoenijs hen beiden alle
jae doen moet sesse wissen wishouts en ten twee jaen
eenen tabbairt laken elcken van twee ellen en dair voe
zullen zij anthoenijs doen twee oft drie corwerden het
zij te loeven te thiene te arschot oft te dieste dairt
anthoenijs believe sal Noch moet de voirs jan en pete
te hunen lesten jae en afscheiden drie boenden lants
wael gemest en gesayet met wyntcorene gelijck regenoet
oft zoeme boven oft beneden doet sonder argelist En
dat saetcoren moet hem anthoenijs alsdan half doen
is vorwde dat anthoenijs den stal sal doen maken
tusschen dit en den naesten wynte en die ande huysinge
doen maken wat vast en wyntvast ter redelijcker wijs
en dan selen de voirs jan en pet die huysen houde
vand ondersten rijckelen nederweerts sonder anthoenijs last
It de voirs jan en pet selen gehouden zijn te betalene
alle jae den pdiken van loeven thien rijnsgul ende
dierick van langrode xii rijns gul sonder anthoenijs
last mair die achtstellighe pachten die moet anthoenijs
afdoen sonder hunen last en oft dair last op quame die
moet anthoenijs betalen en zij niet It eest bij alsoe dat
anthoenijs oft zijn nacomel de stortte willen omegedaen
hebben ten lesten jae van janne en peten voirs soe moet
anthoenijs oft zijn nacomelinghen hen allent saeytcoren
doen alst totten drie boenden die zij ten lesten jae besayen
moeten It oft enich gebreck int maken vand stallingen
oft huysingen valt bij anthoenijs die mach jan ende
pet voirs doen maken in afcortten van hnder somen
It oft geviele dat jan en pet voirs enige opgaende